Калі месяц таму адкрывалася экспазіцыя, прайшла літаратурная вечарына. Мы віншавалі шаноўных гасцей, усіх прысутных з Міжнародным днём роднай мовы. Якраз да свята ў Латвіі адкрываліся тры перасоўныя выставы, прысвечаныя беларускім паэтам: Рыгору Барадуліну ў Рызе, Петрусю Броўку ў Екабпілсе і Максіму Багдановічу ў Даўгаўпілсе. Дзякуючы таму многія латвійцы адкрываюць для сябе таленавітых беларускіх паэтаў і знаёмяцца з літаратурнай спадчынай Беларусі.